Toshkent xalqaro aeroportida DXX Chegara qo‘shinlari harbiy xizmatchilari tomonidan hujjatlarni nazoratdan o‘tkazish vaqtida bir guruh shaxslar qo‘lga olindi. DXX Chegara qo‘shinlari xabariga ko‘ra, ular taqdim etgan Malayziya davlatining fuqarolik pasportlari tekshirilganda qalbaki ekanligi ma’lum bo‘ldi. Tegishli organ vakillari tomonidan o‘tkazilgan surishtiruv ishlari natijasida ushbu shaxslar aslida Shri-Lanka fuqarolari ekanligi aniqlangan. Qayd etilishicha, bu shaxslarga nisbatan tegishli choralar ko‘rildi. Bundan oldin, Eron fuqarolari Italiya pasporti bilan O‘zbekistonga kirishga uringani xabar berilgandi.